Държавен вестник, бр. 24, 2017 г., стр. 153

БРОЙ  24	
Д Ъ Р Ж А В Е Н  В Е С Т Н И К 	
СТР.  153  
Съгласно чл. 186, ал. 1 АПК право да оспор­
ват подзаконов нормативен акт имат гражда­
ните, организациите и органите, чиито права, 
свободи или законни интереси са засегнати 
или могат да бъдат засегнати от него или за 
които той поражда задължения.
С процесната жалба е оспорената глава 
четвърта от Наредба № 12 от 2015 г. – Ха­
рактеристика на структурите за болнична 
медицинска помощ, осъществяващи меди­
цински дейности от обхвата на медицинската 
специалност „Спешна медицина“. Жалбата 
е процесуално допустима като подадена от 
юридически лица с нестопанска цел, вписани 
в регистъра на юридическите лица с нестопан­
ска цел като сдружения, които осъществяват 
дейност в обществена полза с основни цели, 
свързани със създаване на оптимални условия 
за предоставянето на здравни услуги в Бълга­
рия и успешно функциониране на лечебните 
заведения посредством подобряване на нор­
мативната уредба, по-добро взаимодействие 
между институциите и отчитане на усилията 
на лечебните заведения за предоставяне на по-
добри и модерни методи на лечение, създаване 
на обществена подкрепа и условия за развитие 
и усъвършенстване на българското здраве-
опазване, облекчаване достъпа на пациентите 
до качествена медицинска помощ, запазване 
и развитие на общинските болници.
По същество на наведените в жалбата въз­
ражение съдът намира същата за основателна.
Наредба № 12 от 30.12.2015 г. е издадена от 
компетентен административен орган – минис­
търа на здравеопазването, който според чл. 76, 
ал. 1 АПК е изрично овластен за издаването 
є с разпоредбата на чл. 6, ал. 1 ЗЛЗ. Актът е 
издаден в изискуемата форма, обнародван е в 
„Държавен вестник“ (бр. 4 от 15.01.2016 г.) и по 
делото не се спори, че от формална страна е 
спазена изискуемата процедура по чл. 78, ал. 2 
АПК във връзка с чл. 37, ал. 1 ЗНА.
Настоящият състав на Върховния адми­
нистративен съд намира оспорената глава 
четвърта на наредбата за незаконосъобразна 
поради нарушение на чл. 28, ал. 2 ЗНА.
Съгласно чл. 80 АПК за неуредените въп­
роси в раздела от кодекса по отношение под­
законовите нормативни актове се прилагат 
разпоредбите на Закона за нормативните актове 
(ЗНА). В този закон с глава трета е уредена 
процедурата по изработване на проекти на 
нормативни актове. Според чл. 26, ал. 1 ЗНА 
изработването на проект на нормативен акт 
се извършва при зачитане на принципите на 
необходимост, обоснованост, предвидимост, 
откритост, съгласуваност, субсидиарност, про­
порционалност и стабилност. Преди внасянето 
на проект на нормативен акт за издаване или 
приемане от компетентния орган съставителят 
на проекта го публикува на интернет страницата 
на съответната институция заедно с мотивите, 
като на заинтересованите лица се предоставя 
най-малко 14-дневен срок за предложения и 
становища по проекта (ал. 2). 
Разпоредбата на чл. 28 ЗНА урежда изис­
квания за мотиви към подзаконовите админи­
стративни актове, като проектът за нормативен 
акт заедно с мотивите се внася за обсъждане 
и приемане от компетентния орган.
В ал. 2 от нормата изрично е регламенти­
рано какво следва да бъде съдържанието на 
мотивите: 
1. причините, които налагат приемането; 
2. целите, които се поставят; 3. финансовите 
и други средства, необходими за прилагането 
на новата уредба; 4. очакваните резултати от 
прилагането, включително финансовите, ако 
има такива; 5. анализ за съответствие с правото 
на Европейския съюз. 
Важността на ясни мотиви към един нор­
мативен акт е видна от чл. 28, ал. 3 ЗНА, 
регламентиращ условието, че проект на норма­
тивен акт, към който не са приложени мотиви 
според посочените изисквания, не се обсъжда 
от компетентния орган.
Според т. 1 – мотивите трябва да сочат 
причините, които налагат приемането на акта. 
Мотивите към Наредба № 12 от 2015 г. сочат 
като причини за разработване на наредбата 
повишаване на качеството в системата на здра­
веопазването, което има решаващо значение 
за подобряване на медицинското обслужване, 
както и необходимостта от актуализиране 
на утвърдените до момента изисквания за 
изпълнение на дейностите в обхвата на специ­
алността „Спешна медицина“, произтичаща от 
приетата Концепция за развитие на системата 
за спешна медицинска помощ 2014 – 2020 г. и 
въведения с нея интегриран модел на оказва­
не на спешна медицинска помощ. Посочено е 
още, че приемането на акта се налага и поради 
необходимостта от въвеждане на изисквания 
към всички компоненти на дейността и кон­
кретизиране на показателите за качество при 
упражняване на дейностите по медицинската 
специалност „Спешна медицина“.
Според т. 2 – мотивите трябва да съдържат 
целите, които подзаконовият нормативен акт 
си поставя. 
Посочено е, че основната цел за издаване 
на наредбата е гарантиране достъп на паци­
ентите до висококачествени медицински дей­
ности по специалността „Спешна медицина“ 
и осигуряване на ефективен механизъм за 
системно и планирано оценяване, наблюдение 
и непрекъснато подобряване на качеството 
на медицинските услуги. Тя цели да осигури 
високо качество на дейността в обхвата на 
медицинската специалност „Спешна медицина“ 
чрез изисквания за въвеждане и поддържане 
на основна интегрирана система за медицин­
ски грижи и лечение на спешни пациенти 
посредством приложение и осъществяване на